Кристин Юрукова
Златната маска от Шипка

chitanka.info

Сплескана

леко

от тонове време,

поема

първи глътки

въздух.

Полирано

езеро,

изляно

върху пейзажа

на миналото —

браздят го

чертите му.

Колко смърти

зад нея

и възкресения

колко —

това знаят само

стъпалата

на мистерията.

Извлечено

от синкавата плазма

на мозъка светило.

Безстрастно

слънце,

зад което

всеки е Бог.

Плод от

свещената

гора на Дионис,

откъснат

от най-бързия

тракиец —

Борей.

Зад гърбовете ни

Царят съзерцава

царствено

своето

напуснато

лице.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.